กิรณา พิพิธยากร

กิรณา พิพิธยากร (เกิด 3 พฤศจิกายน พ.ศ. 2547) ชื่อเล่น แฟร์รี่ เป็นนักแสดงและนักร้องชาวไทยในชื่อ KiRANA

 ประวัติ 
กิรณา พิพิธยากร เกิดเมื่อวันที่ 3 พฤศจิกายน พ.ศ. 2547 ที่จังหวัดสมุทรปราการ เป็นน้องคนเล็กในบรรดาพี่น้อง 3 คนมีพี่สาวคือ มินนี่ ภัณฑิรา พิพิธยากร นางเอกชื่อดังจากภาพยนตร์เรื่องแสงกระสือ จบการศึกษาระดับมัธยมศึกษาจากโรงเรียนราชวินิตบางแก้ว ปัจจุบันกำลังศึกษาระดับปริญญาตรีอยู่ที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ

 เข้าสู่วงการ 
กิรณาเข้าสู่วงการเมื่อปี พ.ศ. 2564 จากการร่วมแสดงในละครซีรีส์ 7 Project เรื่อง 50% My Puppy Love คู่กับธนพนธ์ สุขุมพันธนาสาร ในปลายปีเดียวกัน เธอยังได้แสดงเป็นนางเอกมิวสิควิดีโอเพลง บานปลาย ของโบกี้ไลอ้อน คู่กับปูน มิตรภักดี

ในปี พ.ศ. 2565 กิรณาได้เซ็นสัญญาเป็นนักร้องในสังกัด Kiddo Records พร้อมกับปล่อยซิงเกิลแรกที่มีชื่อว่า ใจป๋ม เมื่อเดือนพฤษภาคม ภายใต้ชื่อ KiRANA ต่อมาในเดือนสิงหาคมปีเดียวกัน เธอได้รับบทนักแสดงสมทบในละครซีรีส์เรื่อง ลุ้นรัก 12% โดยรับบทเป็น ครีม น้องสาวของเค้กตัวเอกของเรื่อง นางเอกมิวสิควิดีโอเพลง ซ้อมมีแฟน ของ Kinkaworn ในเดือนตุลาคม ส่งท้ายปีด้วยนางเอกมิวสิควิดีโอเพลง หวานใจ ของ พรู ธันวา ในเดือนธันวาคม

เริ่มต้นปี พ.ศ. 2566 กิรณาได้ปล่อยเพลงซิงเกิลที่ 2 ที่มีชื่อว่า พ่อไม่ให้มี เมื่อเดือนกุมภาพันธ์ โดยความพิเศษของเพลงนี้คือในมิวสิควิดีโอแฟร์รี่ได้ชวนคนในครอบครัวทั้ง พ่อ แม่ มินนี่ พี่สาวคนโต และวินเนอร์ พี่ชายคนรอง มาร่วมแสดง ในเดือนตุลาคมปีเดียวกัน เธอได้แสดงภาพยนตร์เรื่องแรกในชีวิตคือเรื่อง 14 อีกครั้ง โดยรับบท ผิง

ในปี พ.ศ. 2567 กิรณาได้ร่วมเป็นนักแสดงรับเชิญซีรีส์เรื่องอนาฅตตอน ศาสดาต้า โดยรับบท เอย ต่อมาในปี พ.ศ. 2568 กิรณาได้แสดงนำในภาพยนตร์เรื่องแฟลตเกิร์ล ชั้นห่างระหว่าง เ ร า โดยรับบท เจน คู่กับฟาติมา เดชะวลีกุล รวมถึงละครซีรีส์เรื่องดาหลา บุปผา ฆาตกรรม โดยรับบท ซินซิน

 ผลงาน 
 มิวสิควิดีโอ 
 ปี  เพลง  ศิลปิน 2564 บานปลาย โบกี้ไลอ้อน 2565 ใจป๋ม KiRANA ซ้อมมีแฟน Kinkaworn  หวานใจ พรู ธันวา 2566 พ่อไม่ให้มี KiRANA2568คุณนายตื่นสายTEMI Feat. KiRANA

 ภาพยนตร์ 
 ปี  เรื่อง  รับบท  หมายเหตุ 2566 14 อีกครั้ง ผิง นักแสดงหลัก 2568 แฟลตเกิร์ล ชั้นห่างระหว่าง เ ร า เจน

 ละครโทรทัศน์ / ซีรีส์ 
 ปี  เรื่อง  รับบท  หมายเหตุ 2564 7 Project เรื่อง 50% My Puppy Love   นักแสดงหลัก 2565 ลุ้นรัก 12% ครีม นักแสดงสมทบ 2567 อนาฅต ตอน ศาสดาต้า เอย นักแสดงรับเชิญ 2568 ดาหลา บุปผา ฆาตกรรม ซินซิน  2569 The School ศักดินาวิทยาลัย เปมิกา สยามกาญจนา (แบมแบม)  นักแสดงสมทบ

 อ้างอิง 

หมวดหมู่:บุคคลที่เกิดในปี พ.ศ. 2547
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดสมุทรปราการ
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนราชวินิตบางแก้ว
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
หมวดหมู่:นักร้องทีป็อป
หมวดหมู่:นักแสดงสังกัดช่องวัน